**Приложение № 2 към чл.6**

**На Ваше писмо № ОВОС – 1092-10/09.09.2020г.**

**ИНФОРМАЦИЯ**

**ЗА ПРЕЦЕНЯВАНЕ НА НЕОБХОДИМОСТТА ОТ ОВОС**

Изготвена съгласно Приложение № 2 към чл. 6 на Наредба за условията и реда за извършване на оценка на въздействието върху околната среда , приета с ПМС № 59 от 07.03.2003 г. /обн. ДВ. бр.25 от 18 Март 2003г., посл. изм. и доп. ДВ бр. 12 от 12.02.2016 г./ и във връзка с писмо № ОВОС-1092-10 от 09.09.2020г. .на директора на РИОСВ-Пловдив

1. **Информация за контакт с възложителя:**
2. „ГЛОБАЛ ЕЛЕКТРОНИК ДИСТРИБЮШЪН“ ООД
3. **Характеристики на инвестиционното предложение:**
4. **Резюме на предложението.**

**„Изграждане на търговски център с паркинг, включително изграждане на сондажен кладенец“** в ПИ 40467.1.459, землище на гр. Куклен, община Куклен, област Пловдив.

В имота ще се изгради търговски център, включващ склад за промишлени стоки /бяла и черна техника/ и магазин. Предвижда се и изграждане на паркинг за автомобили на клиенти.

Съгласно становище на В и К-Пловдив, в близост до имота няма изградена водопороводна и канализационна мрежа и няма техническа възможност за изграждане на В и К мрежа. Водоснабдяването на имота ще се осъществява от собствен водоизточник. Сондажът ще се използва за питейно-битово водоснабдяване.

Отпадните битови води ще се отвеждат във водоплътна изгребна яма.

1. **Доказване на необходимостта от инвестиционното предложение.**

Имот №40467.1.459, землище на гр. Куклен **е собственост на** „ГЛОБАЛ ЕЛЕКТРОНИК ДИСТРИБЮШЪН“ ООД, с документ за собственост: Нот.акт№ и нот. акт № Имотът е с площ 6260 кв.м., НТП-„За друг вид застрояване“, трайно предназначение –„Земеделска“. Инвеститорът предвижда да реализира инвестиционното си предложение в горния имот.

Издадено е Решение № 11 от 16.09.2005г. от Областна дирекция „Земеделие и гори“ – гр. Пловдив за промяна предназначението на земеделската земя за неземеделски нужди за изграждане на обект: „Търговски център с паркинг“. Предстои процедура по потвърждаване на решението на комисията по земята за промяна предназначението на земята.

**Инвестиционното предложение е за ново строителство.**

Местоположението на имота е подходящо и е съобразено с дейността, която ще се развива в него. Теренът е добре транспортно обезпечен и позволява ползването на съществуващата пътна инфраструктура. Имотът се намира извън населеното място, на Републикански път със засилен трафик и транспортно обезпечен, той е изключително подходящ за реализация на инвестиционното предложение..

Реализацията на инвестиционното предложение ще има положително въздействие от гледна точка на социално-икономическите условия при експлоатацията на обекта и се изразява в разкриване на нови работни места. При експлоатацията на обекта не се очаква екологичните условия в района да бъдат нарушени.

1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение и кумулиране с други предложения.**

Инвестиционното предложение няма връзка с други съществуващи и одобрени с устройствен или друг план дейности.

Реализирането на ИП не е свързано с необходимост от изграждане на нови пътища – ще се използва съществуващата пътна инфраструктура.

1. **Подробна информация за разгледани алтернативи.**

За инвестиционното предложение не се разглеждат други алтернативи.

Имотът е избран от Възложителя заради местоположението му, което е благоприятно и подходящо за изграждане на бъдещия обект-търговски център.

По отношение на местоположение не се разглеждат други алтернативи. Не се разглеждат и алтернативи по отношение и на дейността на обекта.

1. **Местоположение на площадката, включително необходима площ за временни дейности по време на строителството.**

Настоящото инвестиционно предложение е разположено в област Пловдив, община Куклен, в землището на гр.Куклен, в имот с номер № 40467.1.459, местност „Орта хан“, собственост на възложителя.

Всички дейности по реализацията и последващата експлоатация на инвестиционното намерение ще се извършат пряко на гореупоменатия имот, без да са необходими допълнителни площи.

Имотът, предмет на ИП не засяга територии за опазване обектите на културното наследство.

Реализацията на инвестиционното намерение за изграждане на търговски център с паркинг и собствен водоизточник в имота, ще се извърши съгласно одобрени технически инвестиционни проекти и условията, определени в разрешителното за строеж от община Куклен. Първо е необходимо да приключи процедурата по промяна предназначението на земята за неземеделски нужди..

Реализацията на инвестиционното намерение няма да наруши качеството и регенеративната способност на местообитанията и/или видовете, предмет на опазване в защитената зона от мрежата „НАТУРА 2000”.

1. **Описание на основните процеси (по проспектни данни), капацитет, включително на дейностите и съоръженията, в които се очаква да са налични опасни вещества от приложение № 3 към ЗООС.**

Инвестиционното предложение ще включва изграждане на търговски център със склад за промишлени стоки и магазин, в който ще се извършва продажбата им. Основната дейност ще бъде складиране и търговия с промишлени стоки /бяла и черна техника/.

Освен това предвижда се и изграждане на сондажен кладенец за питейно-битово водоснабдяване, който ще бъде изграден в имота, след получаване на съответните разрешителни за целта, съгласно изискванията на Закона за водите..

1. **Схема на нова или промяна на съществуваща пътна инфраструктура.**

За осъществяване на инвестиционното намерение ще се използва съществуващата пътна инфраструктура, без нужда от промяна и без необходимост от изграждане на нова. Ще бъде изпълнен вход и изход към имота от Републиканския път Пловдив-Асеновград.

1. **Програма за дейностите, включително за строителство, експлоатация и фазите на закриване, възстановяване и последващо използване.**

За реализацията на ИП, се предвижда ново строителство, свеждащо се до:

* Ново строителство на търговски център и магазин за бяла и черна техника.
* Работния проект, който ще бъде изработен, ще се изготви съгласно нормативните изисквания на ЗУТ
* Инвестиционното предложение предвижда и изграждане на собствен водоизточник – сондажен кладенец с дълбочина 20 метра. Сондажния кладенец ще се изгради след получаване на разрешително то БДИБР-Пловдив.

1. **Предлагани методи на строителство.**

Строителството ще бъде ново. Ще се предвидят технологии, които да отговарят изцяло на българското и европейско законодателство**.**

1. **Природни ресурси, предвидени за използване по време на строителството и експлоатацията**

Захранването на бъдещия обект : „Търговски център и паркинг“ с вода ще става от собствен водоизточник. Съгласно становище на В и К-Пловдив, в близост до имота няма изградена водопороводна и канализационна мрежа и няма техническа възможност за изграждане на В и К мрежа. Водоснабдяването на имота ще се осъществява от собствен водоизточник, който ще е с необходимата дълбочина, за да осигури „самостоятелно питейно-битово водоснабдяване“.

Водата добита от кладенеца ще се използва за санитарните помещения, за измиване на площадки, поливане на зелени площи и противопожарни нужди.

Електрозахранването на обекта ще стане от съществуващата и изградена мрежа на ЕВН България. Има техническа възможност за захранване на обекта с електроенергия.

При изграждането на обекта ще се използват баластра, пясък, чакъл, тухли, термоизолационни панели, тръби и др. строителни материали.

1. **Отпадъци, които се очаква да се генерират - видове, количества и начин на третиране.**

При строителството на обекта ще се формират:

* Строителни отпадъци-земни маси, които ще бъдат образувани по време на строителството на обекта. Те ще се събират на отделна за целта площадка и ще се предават на лицензирана фирма за преработка. Ще бъде изготвен план за управление на строителните отпадъци, тъй като застроената площ на обекта ще бъде повече от 700 кв.м.
* Земни маси от изкопни работи - Ще се използуват основно за оформяне на вертикалната инфраструктура и обратна засипка. Излишните земни маси ще се извозват до място определено и посочено от кмета на общината и ще се използват за рекултивация на слабопродуктивни почви или нарушени терени.
* Смесени битови отпадъци, образувани от строителните работници по време на строителството и от персонала, обслужващ обекта и от посетителите му, след въвеждане на обекта в експлоатация. Тези отпадъци ще се събират в контейнери за битови отпадъци и ще се извозват от фирмата, обслужваща района.
* При дейността на търговския център ще отпадат и различни по вид опаковки-кашони, найлони, дървени скари, различни полиетилени и др., които ще се събират разделно и ще се предават на оползотворяваща организация или на фирма притежаваща съответните разрешителни.

1. **Информация за разгледани мерки за намаляване на отрицателните въздействия върху околната среда.**

Осъществяването на инвестиционното намерение няма да доведе до отрицателни въздействия върху околната среда.

При строителството на обекта няма дейности, свързани с отделянето на вредни вещества и газове в почвата и атмосферата, представляващи опасност за екологията на района.

Не се предвижда допускане на замърсяване на околното пространство и пътните настилки.

-По време на строителството строителните отпадъци да се събират на определена площадка.

-Да не се допуска разхвърляне и складиране на строителни материали и строителни отпадъци в прилежащите терени, по време на строителството на обекта

-По време на строителството да се използват машини и техника за строителство, които са в изправност с цел намаляване отделянето на вредни вещества в атмосферата

По време на експлоатацията на обекта не се очаква да се окаже негативно въздействие върху околната среда . Като мерки за намаляване на отрицателното въздействие предвидени от инвеститора са:

- Събиране на отпадъците и недопускане на разпиляването им.

- Регламентиране и устройване на местата за събиране на отпадъците

- Да не се допуска замърсяване на подземните и повърхностни води при реализацията и експлоатация на инвестиционното предложение

- По време на изграждане на сондажния кладенец изхвърлянето на промивна течност и битови отпадъци да става на определените за тази цел места

- Да се изгради водоплътна яма с подходящ размер, като периодично водите от нея да се извозват от оторизирана фирма.

- Да се представи договор с лицензирана фирма, която ще изпомпва и извозва отпадъчните води от ямата до ГПСОВ.

- Да се сключи договор с ПСОВ за приемане на отпадъчните води

- Да се вземат мерки за предотвратяване замърсяването на водите с нефтопродукти от откритите площи

- При отвеждане на дъждовните води в най-близкото дере или отводнителен канал да се предвиди пречистването им от нефтопродукти

- Да се предвиди озеленяване на имота.

Проектирането на бъдещия обект ще бъде изпълнено съгласно действащото в Република България законодателство като то ще бъде извършено по начин, който да не допуска негативно въздействие върху някой от компонентите на околната среда.

1. **Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство, третиране на отпадъчните води).**

Не се предвижда добив на строителни материали.

Битово –фекалните отпадъчни води от обекта се предвижда да се заустват във водоплътна изгребна яма с подходящ размер, като периодично водите от нея да се извозват от оторизирана фирма до ПСОВ..

Отпадни води от паркинга ще преминават през каломаслоуловител и ще отиват във водоплътна яма, откъдето периодично ще се извозват до ПСОВ.

Дъждовните води, след пречистване от нефтопродукти ще се извозват до най-близкото дере или отводнителен канал.

1. **Необходимост от други разрешителни, свързани с инвестиционното предложение.**

Първо предстои приключване на процедурата по промяна предназначението на земеделската земя за неземеделски нужди. Следва разрешително за проектиране, изработване на технически проекти за обекта, съгласувателни писма с експлоатационните дружества, одобряване на проекта от експертен съвет на община Куклен и издаване на разрешително за строеж от главния архитект на общината.

Преди получаване на разрешително за строеж от гл. арх. на община Куклен, предстои провеждане на процедура по получаване на разрешително от БДИБР-Пловдив за изграждане на сондажен кладенец за питейно-битово водоснабдяване и учредяване на СОЗ.съгласно Наредба № 3 от 16.10.2000г..

След построяването на обекта, предстои въвеждането му в експлоатация.

1. **Замърсяване и дискомфорт на околната среда.**

Извършваните дейности на площадката няма да доведат до замърсяване и дискомфорт на компонентите на околната среда.

При всяка от извършваните дейности ще се спазват законово постановените изисквания, чрез което ще се предотврати негативното въздействие върху околната среда и здравето на хората.

В процеса на строителството е възможно формиране на неорганизирани прахови емисии при работата на строителните машини и движението на транспортните средства, обслужващи обекта. Тези замърсявания са временни, в минимални количества и с малък териториален обхват.

Биоразнообразието в имота е оскъдно, поради дълготрайно антропогенно въздействие. Не се очаква извършваните строителни дейности да окажат негативно въздействие върху този компонент на околната среда.

Работните проекти, строителството, както и експлоатацията на обекта ще бъдат изпълнени по всички нормативни изисквания и бъдещия обект няма да води до замърсяване на компонентите на околната среда.

Рискови фактори за увреждане здравето на хората от Куклен при изпълнение и експлоатация на обекта според правилниците по безопасност, хигиена на труда и противопожарна безопасност няма да има.

1. **Риск от аварии и инциденти.**

Риск от инциденти.

По време на строителните работи се спазват изискванията на Наредба №2/22.03.2004г. за минималните изисквания за здравословни и безопасни условия на труд при извършване на строителни и монтажни работи и след приключването им по време на експлоатация ще се спазват условия за безопасни условия на труд съгласно Закон за здравословни и безопасни условия на труд (обн. ДВ, бр. 124 от 1997г. -изм. ДВ бр.18 от2003г.), Наредба №7 от 1999г. за минималните изисквания за здравословни и безопасни условия на труд на работните места и при използване на работното оборудване (обн., ДВ,бр.88 от 1999г.; изм. Бр.48 от 2000г. и бр. 52 от 2001 г.; попр., бр.54 от 2001 г. изм и доп. ДВ бр.43/2003г.; изм и доп ДВ бр.88 от 08.10.2004г.) и др.

Ще се вземат всички необходими мерки за недопускане на пожари, които биха довели до замърсяване на околната среда.

Ще бъдат проведени инструкции с персонала, обслужващ обекта по безопасност и охрана на труда и противопожарни мерки.

Ще бъде изготвен списък с лицата, ангажирани с изпълнението на плана за действие при бедствия и аварии.

Здравен риск за населението от околните селища и за работещите в обекта няма. При спазване на необходимите норми на проектиране и спазване на нормативните изисквания, риск от аварии и инциденти и залпови изпускания на замърсяващи вещества в околната среда практически ще бъде минимален.

Въздействие **върху хората и тяхното здраве** –Реализиране на инвестиционното намерение няма да причини влошаване на санитарно-хигиенните условия на околното среда. Няма да се засегнат зони и/или обекти със специфичен хигиенно-охранителен статут или подлежащи на здравна защита. Няма рискови фактори за увреждане здравето на населението на близките населени места, не се засягат територии, зони и / или обекти със специфичен хигиенно-охранителен статут или подлежащи на здравна защита. При осъществяване на проекта не се очаква промяна на почвените показатели от съществуващото положение.

Негативно въздействие върху атмосферния въздух при изграждането и експлоатацията на обекта не се очаква. Не се очаква отрицателно въздействие върху водните екосистеми вследствие строителството и експлоатацията на обекта., Реализацията на обекта не би повлияла върху качествата на почвата и земните недра, не е свързана с дейности, оказващи отрицателно въздействие върху ландшафта в района.

В процеса на експлоатация на обекта не се предвижда да се отделят вредности. Реализацията на обекта няма да доведе до поява на определени болести. Във връзка с това може да се каже, че разглежданата дейност няма да доведе до засягане здравето на хората, работещи в обекта, както и няма да влоши условията на живот на живеещите в близост хора.

1. **Местоположение на инвестиционното предложение.**
2. **План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях**.

Настоящото инвестиционно намерение „Изграждане на търговски център, паркинг и сондажен кладенец” ще бъде реализирано в ПИ 40467.1.459, местност „Орта хан“, по плана на гр.Куклен, община Куклен,

От писмо № ОВОС-1092-10/09.09.2020г. на Директора на РИОСВ-Пловдив е видно, че най-близката защитена зона от Европейската екологична мрежа „Натура 2000“ е – BG0000194 „Река Чая“

Реализацията на инвестиционното намерение няма да наруши качеството и регенеративната способност на местообитанията и/или видовете, предмет на опазване в най-близката защитена зона от мрежата „НАТУРА 2000”.

1. **Съществуващите ползватели на земи и приспособяването им към площадката или трасето на обекта на инвестиционното предложение и бъдещи планирани ползватели на земи.**

Възложителят на инвестиционното предложение е собственик на имота. Инвестиционното предложение няма да влезе в противоречие с настоящи или бъдещи ползватели на земи в района..

1. **Зониране или земеползване съобразно одобрени планове.**
2. **Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

ПИ 40467.1.459 от землището на гр.Куклен не попада в границите на защитена зона от Европейската екологична мрежа „Натура 2000“. Най-близката защитена зона от „Натура 2000“ е BG0000194 „Река Чая“

**4а. Качеството и регенеративната способност на природните ресурси.**

Реализацията на инвестиционното намерение няма да наруши качеството и регенеративната способност на местообитанията и/или видовете, предмет на опазване в защитената зона от мрежата „НАТУРА 2000”.

1. **Подробна информация за всички разгледани алтернативи за местоположение.**

Инвеститорът не разглежда други алтернативи за местоположението на инвестиционното предложение.

1. **Характеристики на потенциалното въздействие (кратко описание на възможните въздействия вследствие на реализацията на инвестиционното предложение):**
2. **Въздействие върху елементи от Националната екологична мрежа, включително на разположените в близост до обекта на инвестиционното предложение.**

Инвестиционното предложение ще бъде реализирано извън границите на защитени зони от мрежата **„НАТУРА 2000“**, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG00000194 „Река Чая“.

Предвид характера и мащаба на инвестиционното предложение, няма вероятност осъществяването на ИП да доведе до безспокойство на видовете, предмет на опазване в защитената зона и до намаляване на благоприятното им природозащитно състояние.

Инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

Защитена зона с код **BG 0000194„Река Чая“** е обявена със ЗАповед № РД-688/25.08.2020г. на Министъра на околната среда и водите.

***Предмет и цели на опазване***

***(съгласно чл. 8, ал. 1, т.2 на ЗБР)***

**на защитена зона BG0000194 Река Чая**

**Защитената зона се обявява с цел:**

1.опазване и поддържане на типовете природни местообитания, техните популации и разпространение в границите на зоната, за постигане и поддържане на благоприятното им природозащитно състояние в Континенталния биогеографски регион;

2. подобряване на структурата и функциите на природните местообитания, Запазване на естественото състояние на природните местообитания и местообитанията на видове, предмет на опазване в рамките на защитената зона, включително и на естествения за тези местообитания видов състав, характерни видове и условия на средата.

3. подобряване на местообитанията на вида Голям гребенест тритон (Triturus karelinii);

**1. Цели на опазване**

**2. Предмет на опазване:**

***ПРИРОДНИ МЕСТООБИТАНИЯ:***

**92A0 Крайречни галерии от Salix alba и Populus alba**

**Salix alba and Populus alba galleries**

**91E0 \* Алувиални гори с Alnus glutinosa и Fraxinus excelsior (Alno-Pandion, Alnion incanae, Salicion albae)**

**Alluvial forests with Alnus glutinosa and Fraxinus excelsior (Alno-Padion, Alnion incanae, Salicion albae)**

***БОЗАЙНИЦИ:***

**Лалугер**

**Spermophilus citellus**

**Видра**

**Lutra lutra**

**Пъстър пор**

Vormela peregusna

***ЗЕМНОВОДНИ И ВЛЕЧУГИ:***

***Жълтокоремна***

***бумка (Bombina variegata), Червенокоремна бумка (Bombina bombina), Голям гребенест тритон***

***(Triturus karelinii), Обикновена блатна костенурка***

***(Emys orbicularis);***

***риби – Маришка мряна (Barbus cyclolepis),***

***Обикновен щипок (Cobitis taenia), Балкански щипок***

***(Sabanejewia aurata);***

***безгръбначни – Вертиго (Дезмолинов***

***спираловиден охлюв) (Vertigo moulinsiana), Вертиго***

***(Тесноустен спираловиден охлюв) (Vertigo angustior),***

***Бръмбар рогач (Lucanus cervus).***

Предвид местоположението на имота, характера и мащаба на инвестиционното предложение, не се очаква реализацията му да окаже значително отрицателно въздействие върху защитената зона и нейните елементи.

С реализацията на инвестиционното намерение няма вероятност да бъдат трайно увредени, унищожени или фрагментирани природни местообитания и местообитания на видове, предмет на опазване в защитената зона.

Не се очаква реализацията на инвестиционното предложение да доведе до намаляване числеността и плътността на популациите на видовете растения и животни, предмет на опазване в защитената зона и до намаляване на благоприятното му природозащитно състояние.

Не се очаква генериране на шум, емисии и отпадъци в количества, които да окажат значително отрицателно въздействие върху предмета и целите на опазване на защитената зона.

**Инвестиционното намерение не попада в обхвата на** защитени територии по смисъла на Закона за биологичното разнообразие и територии за опазване обектите на културното наследство, реализацията му не би могла да окаже отрицателно въздействие върху компонентите на околната среда, както и върху видовете и техните местообитания, предмет на опазване в Защитената зона, предвид заложената в ИП дейност – отглеждане крави, млечно направление.

Не се предвижда отрицателно въздействие, касаещо здравето на хората или околната среда.

1. **Вид на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

**Положително въздействие:** Реализирането на инвестиционното намерение ще окаже единствено положително дълготрайно въздействие. Пряко положително въздействие ще има върху икономическия и социален живот на гражданите и бизнеса, както и ще благоприятства за устойчивото развитие на жителите в региона.

**Отрицателно въздействие:** Възможно е незначително отрицателно въздействие по отношение на фактор „Шум“, при извършване на транспортна дейност на територията на площадката – зареждане на склада и шум от превозни средства на посетителите на магазина,. Характеристика на въздействието:

* по продължителност – краткотрайно;
* честота на въздействието - непостоянно;
* без кумулативно въздействие;
* степен на въздействие - много ниска степен.

1. **Обхват на въздействието - географски район; засегнато население; населени места (наименование вид - град, село, курортно селище, брой жители и др.).**

Положително въздействие ще бъде осъществено в границите на имота, в който попада инвестиционното намерение.

Обхватът ще бъде локален, с периметър на въздействие заключващ се в границите на имота, без да засяга местообитания, видове и население.

1. **Вероятност на поява на въздействието.**

**Положително въздействие**: Положително въздействие ще започне да се проявява непосредствено след пускане в експлоатация на площадката, още в първите дни от реализиране на инвестиционното намерение. Положителното въздействие ще се изрази предимно в:

* осигурени работни места;
* повече гаранции за достигане националните цели за оползотворяване на отпадъци;
* повече възможности за бизнес развитие и сътрудничество в региона;

**Отрицателно въздействие:** Минимално.

1. **Продължителност, честота и обратимост на въздействието.**

Положителното въздействие ще е с дългосрочен и постоянен характер.

1. **Мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда и човешкото здраве.**

С оглед предотвратяване и намаляване на значителни отрицателни въздействия върху околната среда и човешкото здраве, в инвестиционното предложение е необходимо да се включат следните мерки:

* осигуряване на квалифициран обслужващ персонал за безопасно функциониране на площадката;
* пълно ограничаване на възможностите за неконтролиран достъп на хора и животни;
* предотвратяване и намаляване на риска за човешкото здраве;
* спазване на законовите и нормативни изисквания за осигуряване на здравословни и безопасни условия на труд;
* спазване на законовите и нормативни изисквания за пожарна и аварийна безопасност;

1. **Трансграничен характер на въздействията.**

Няма.

**Възложител: ..………………………………..**

**„ГЛОБАЛ ЕЛЕКТРОНИК ДИСТРИБЮШЪН“ ООД**